CELEX: 22013D0112
Language: lv
Date: 2013-06-14 00:00:00
Title: EEZ Apvienotās komitejas Lēmums Nr. 112/2013 ( 2013. gada 14. jūnijs ), ar ko groza EEZ līguma II pielikumu (Tehniskie noteikumi, standarti, testēšana un sertifikācija)

28.11.2013   
            
            
               LV
            
            
               Eiropas Savienības Oficiālais Vēstnesis
            
            
               L 318/14
            
         EEZ APVIENOTĀS KOMITEJAS LĒMUMS
   Nr. 112/2013
   (2013. gada 14. jūnijs),
   ar ko groza EEZ līguma II pielikumu (Tehniskie noteikumi, standarti, testēšana un sertifikācija)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
   tā kā:
   
               (1)
            
            
               EEZ līgumā jāiekļauj Komisijas 2011. gada 27. jūlija Lēmums 2011/477/ES par drošuma prasībām, kuras saskaņā ar Eiropas Parlamenta un Padomes Direktīvu 2001/95/EK jāiekļauj Eiropas standartos, lai nepieļautu konkrētus riskus, ko bērniem var radīt iekšējās logu aizlaidnes, logu aizsegi ar auklām un drošības ierīces (1).
            
         
               (2)
            
            
               Tādēļ attiecīgi būtu jāgroza EEZ līguma II pielikums,
            
         IR PIEŅĒMUSI ŠO LĒMUMU.
   1. pants
   EEZ līguma II pielikuma XIX nodaļā pēc 3.q punkta (Eiropas Parlamenta un Padomes Direktīva 2009/43/EK) iekļauj šādu punktu:
   
               “3.r
            
            
               
                  32011 D 0477: Komisijas 2011. gada 27. jūlija Lēmums 2011/477/ES par drošuma prasībām, kuras saskaņā ar Eiropas Parlamenta un Padomes Direktīvu 2001/95/EK jāiekļauj Eiropas standartos, lai nepieļautu konkrētus riskus, ko bērniem var radīt iekšējās logu aizlaidnes, logu aizsegi ar auklām un drošības ierīces (OV L 196, 28.7.2011., 21. lpp.).”
            
         2. pants
   Lēmuma 2011/477/ES teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   3. pants
   Šis lēmums stājas spēkā 2013. gada 15. jūnijā, ja ir iesniegti visi paziņojumi saskaņā ar EEZ līguma 103. panta 1. punktu (2).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2013. gada 14. jūnijā
      
         
            EEZ Apvienotās komitejas vārdā –
         
            priekšsēdētājs
         
         Gianluca GRIPPA
      
   
   
      (1)  OV L 196, 28.7.2011., 21. lpp.
   
      (2)  Konstitucionālās prasības nav norādītas.